b'\n_START_ARTICLE_\nFransk Togoland\n_START_PARAGRAPH_\nFransk Togoland var et omr\xc3\xa5de i Vest-Afrika kontrollert av Frankrike fra 1916 til 1960, da det ble selvstendig som republikken Togo._NEWLINE_Fransk Togoland ble til i 1916 under f\xc3\xb8rste verdenskrig etter at Frankrike okkuperte den ene delen av det tyske protektoratet Togoland. Storbritannia okkuperte den andre delen. I 1919 ble Fransk Togoland et mandatomr\xc3\xa5de under Folkeforbundet. Etter andre verdenskrig fikk det status som tilsynsomr\xc3\xa5de under FN._NEWLINE_I 1956 ble det holdt folkeavstemning der velgerne ble spurt om de foretrakk om omr\xc3\xa5det skulle fortsette som tilsynsomr\xc3\xa5de eller bli et selvstyrt omr\xc3\xa5de i Den franske union. 93,4\xc2\xa0% av velgerne st\xc3\xb8ttet det sistnevnte alternativet. Resultatet ble imidlertid ikke anerkjent av FN, siden velgerne ikke fikk anledning til \xc3\xa5 stemme over selvstendighet._NEWLINE_Omr\xc3\xa5det ble selvstendig som Togo 22. april 1960.'